Me gar va Breiz-lzel ! gand he ilizou koz,  Kouentchou santelleet gand pedenn deiz ha noz  Kroaziou dantellezet, touriou uhel savet,  Mein-hir ha taoliou-mên, enni dre-oll hadet !  Me gar va Breiz-Izel ! kelhet brao gand ar mor,  Goloet a vagou, o goueliou gwenn digor ;  Me gar he frajeier, krehennou ha koajou,  Gand o mesaerien o kana forz soniou !…  Me gar va Breiz-Izel ! o vriatal ar groaz,  Oh he sanka bemdez war ribl an hentchou braz,  Me gar va Breiz-Izel ! o tifenn madou sakr,  Beteg ar gwad zoken, eneb an dud fallagr.  Me gar va Breiz-Izel ! evel eur berlezenn  O lintra, skeduz braz, dirag dremm an estren ;  Galloud a reer gweled e pevar horn ar bed  Poblou a bez n o zav, ouz va Breiz o selled…  Me gar va Breiz-Izel ! me gar va henvroiz,  A zalh  do brezoneg, vel ma talhont do feiz ;  Me gar an dud dispont en em gann er brezel  Brezel garo meurbed don oll giziou santel !  Me gar va Breiz-Izel ! me he haro atao !  Va halon eviti da viken a lammo ;  Beteg pred va maro, kaloneg me gerzo  War roudou va zud koz… Breiz-Izel ra vevo !…